hu hu hu hu en en hu sv de en en hu hu hu hu it en pt hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Készpénz, bankkártya, átutalás, vagy okostelefon? Így fizetünk az MNB szerint - 1. rész | FinTechZone
írta Tudósítás | 2022. 01. 06. | Digitális pénzügyek, Elektronikus fizetés, MNB, Összes hír, Paytechshow
bankkártya | elektronikus fizetés | internetes fizetés | mobilfizetés | mobiltárca | paytech
A Magyar Nemzeti Bank (MNB) a minap publikálta a lakosság körében végzett kutatási eredményét, amelyből kiderült, továbbra is a készpénz a legtöbbet használt fizetési mód Magyarországon. A hazai felnőtt lakosság csupán 2%-ára igaz, hogy egyáltalán nem hord magával készpénzt. Ez az arány lényegesen magasabb lehetne, ha minden élethelyzetben lenne mód az elektronikus fizetésre. Sokan csak kényszerűségből vesznek fel készpénzt. A főbb fizetési trendekkel és megoldásokkal külön is foglalkozunk majd az idei évi PayTechShow-n.
#1 Főbb megállapítások, kutatási eredmények
#2 Fizetési módok használatának aránya
Az MNB a felnőtt lakosság körében végzett reprezentatív felmérés keretében arra kereste a választ, mivel fizetünk a különböző élethelyzetekben. Azt is vizsgálták, melyek azok a tényezők, amelyek befolyásolják, mikor melyik fizetési eszközt (készpénzt, bankkártyát, átutalást, okostelefont) vesszük elő.
A bemutatott eredmények alapján bőven van még fejlődési potenciál az elektronikus fizetésben Magyarországon. A jogszabályalkotó szintjén legalább két dolgot is érdemes lesz felülvizsgálni: a havi két ingyenes készpénzfelvétel, valamint a készpénzben kapott jövedelmek szabályozását.
Az előbbi esetén az MNB rámutatott arra, hogy a készpénzfelvételi szokásokra továbbra is jelentős hatással van a havi kétszeri ingyenes felvétel lehetősége. A hazai lakosság európai összehasonlításban ritkán, de alkalmanként jelentősen nagyobb összegben vesz fel készpénzt.
Kiadvány: Magyarország elektronikus fizetési térképe, 2021. május
SimplePay kiadványok: Új lehetőségek az elektronikus fizetésben, 2020. szeptember
7 fizetési trend, amely felrázhatja a bankokat 2022-ben – 1. rész, 2022.01.04.
#1 Főbb megállapítások, kutatási eredmények
A felnőtt lakosság 87%-a rendelkezik legalább 1 bankszámlával. (Nem rendelkezik bankszámlával = 1 millió fő).
A 18 év feletti társadalom 85%-a rendelkezik legalább 1 bankkártyával. (Nem rendelkezik bankkártyával = 1,2 millió fő).
Az egynél több bankszámlával rendelkezők aránya 3% = 241 800 fő (KSH 18+ lélekszám=8,06 millió fő).
Az egynél több bankkártyával rendelkezők aránya 11% = 886 600 fő.
A bankszámlával NEM rendelkezők 62%-a (620 ezer fő) nem tartja szükségesnek a bankszámlát.
A bankkártyával NEM rendelkezők 26%-a (312 ezer fő) azért nem rendelkezik bankkártyával, mert bizalmatlan a bankokkal szemben.
A rendszeres jövedelemmel rendelkező lakosság 75%-a elektronikusan kapja a jövedelmét. 15% kizárólag készpénzben kapja a jövedelmét, 8% pedig vegyesen.
Mivel a készpénzes bevételek befizetése a bankszámlára nem jellemző, ezért ez a jövedelem a készpénzes fizetési tranzakciók táptalaja is egyben.
Ugyanakkor azok, akik kizárólag elektronikus úton kapján a jövedelmüket, szintén vesznek fel készpénzt, személyes preferenciáikból adódóan, vagy kényszerűségből. 75%-uk havonta 1, vagy 2 alkalommal vesz fel készpénzt.
A havi készpénzfelvétel átlagos nagysága 84 500 forint.
Összességében a hazai felnőtt lakosság csupán 2%-ára igaz (160 ezer fő), hogy egyáltalán nem hord magával készpénzt. Ez azt is jelenti, hogy akik egyértelműen az elektronikus fizetési módokat preferálják, azoknál is megjelenik a kényszerű készpénztartás, mert nem tudják minden fizetési tranzakciójukat kizárólag elektronikusan intézni.
Az MNB kutatása alapján továbbra is a készpénz a legtöbbet használt fizetési mód Magyarországon.
MNB friss jelentés: 100-ból 77 esetben még mindig készpénzzel fizetünk. Lépniük kell a bankoknak, 2021.07.14.
75 százalékon a készpénz Magyarországon. Mitől fog csökkeni ez az arány?, 2019.10.21.
Itt a Bankszövetség kilenc pontos javaslata az elhízott készpénzállomány lefogyasztására, 2019.11.15.
#2 Fizetési módok használatának aránya
A készpénz a legtöbbet használt fizetési mód, amit a felnőtt lakosság 96%-a használ.
Igaz, egyre többen fizetik a sárga csekket készpénzhelyettesítő megoldással, ám a lakosság közel fele (49%) még mindig a készpénzt választja ebben a fizetési helyzetben.
Az elektronikus fizetési módokon belül a legnépszerűbb a kártyás fizetés, ezt a lakosság 72%-a (5,8 millió fő) használja.
A második legnépszerűbb elektronikus fizetési mód a sárga csekk bankkártyával, vagy mobilfizetési alkalmazással történő kiegyenlítése, illetve holtversenyben a csoportos beszedés. Ezeket a lakosság 37%-a (közel 3 millió fő) használja.
Az átutalást (azonnali fizetést) a lakosság 35%-a használja.
Az okostelefont fizetésre legalább egyféle fizetési helyzetben a lakosság 27%-a, 2,17 millió fő használja. Leggyakrabban az internetes fizetéskor, illetve a parkolási díj kifizetésére használják a telefont.
Egy év alatt duplájára nőtt a mobilfizetések száma Magyarországon, 2021.11.03.
Új korszak jön a fizetési forgalomban. A Google Pay óriási bővülést hozhat a mobilfizetésben, 2021.12.08.
Az újranyitás után is dübörög a mobilfizetés, 2021.07.01.
#3 Bankkártya használati szokások
A bankkártyát a legtöbben, a lakosság 70%-a üzletekben használja.
A második helyen a mozik és a benzikutak állnak, ahol a lakosság 43%-a használja a bankkártyáját.
A lakosság 29%-a fizet kártyával a vendéglátóhelyeken és 25% (2 millió fő) az interneten.
Mobilalkalmazáson keresztül 11%, közel 900 ezer fő fizet bankkártyával.
#4 Internetes vásárlási szokások
Interneten keresztül a felnőtt lakosság 31%-a, 2,5 millió fő vásárol.
Az interneten vásárlók 66%-a készpénzzel szokott fizetni. 34% viszont csak elektronikusan fizet.
A magas készpénzes fizetés egyik oka az utánvét, amit jellemzően készpénzzel teljesítenek. Ez részben arra vezethető vissza, hogy az átvételkor nem minden esetben lehet elektronikusan fizetni, illetve a készpénzben kapott jövedelem is növeli a készpénzes tranzakciók arányát.
#5 Az MNB összegzése
A bankszámlalefedettség már nem akadálya az elektronikus fizetés terjedésének, a teljes lakosság 90 százaléka, a 60 év alatti lakosok közel 100 százaléka hozzáfér az elektronikus fizetési módokhoz.
A lakosság egyre nagyobb része, jelenleg mintegy 80 százaléka veszi igénybe valamilyen gyakorisággal az elektronikus fizetési lehetőségeket, emellett azonban továbbra is majdnem mindenki használ készpénzt.
A számlafizetések esetén az elektronikus fizetést használók aránya már meghaladja a készpénzes fizetést használók arányát, s ugyanez jellemzi az internetes vásárlásokat is.
Az elektronikus fizetések használata, a számlák elektronikus fizetése és a kártyahasználat már szinte minden szociodemográfiai csoportra jellemző, de továbbra is igaz, hogy a magasabb iskolai végzettség, az aktív munkaerőpiaci státusz és a magasabb jövedelem növeli a használat gyakoriságát.
A mobilfizetést és az internetes vásárlást főleg a legfiatalabb korosztály és a legmagasabb jövedelemmel rendelkezők választják.
A lakosság közel fele már az elektronikus, kártyás vagy átutalásos fizetéseket részesíti előnyben a készpénzzel szemben, harmaduk, ha tehetné csak elektronikusan fizetne.
A kisebb üzletekben továbbra is a készpénz a legnépszerűbb fizetési mód. A lakosság fele szívesebben fizetne elektronikusan, azonban van, hogy nincs rá lehetőség, vagy valamilyen más okból, például megszokásból, esetleg a vásárlás összege miatt mégis a készpénzt választják.
A fizetési mód választását az árazás is nagy mértékben befolyásolja, a lakosság harmada magasnak találja a banki költségeit.
Az online pénztárgépet használók esetében érvényes kötelező elektronikus fizetés biztosítása és az azonnali fizetésre épülő felhasználóbarát, olcsó alkalmazások megjelenése várhatóan tovább támogathatják az elektronikus fizetések terjedését.
Bizonyos társadalmi csoportok esetén azonban a készpénzhasználat akár hosszútávon is meghatározó maradhat.
A cikk második részében azt mutatjuk be, mely tényezők hogyan befolyásolják az elektronikus fizetést Magyarországon. A cikk második része itt érhető el.
Pénzügyi, fizetési és fintech iparági elemzések készítése: FinTech Group Kft. Kapcsolat: hello@fintechgroup.hu
Címlapfotó: stock.adobe.com by N ON NE ON | Licence: FinTech Group
← 7 fizetési trend, amely felrázhatja a bankokat 2022-ben – 2. rész Miért ilyen magas a készpénzes fizetés aránya Magyarországon? Megjött az MNB kutatási eredménye – 2. rész →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.